โบรกแนะถือ TOP กำไร Q1 สดใส ได้แรงหนุนธุรกิจโรงกลั่น-ปิโตรฯ
โบรกแนะถือ TOP กำไร Q1 สดใส ได้แรงหนุนธุรกิจโรงกลั่น-ปิโตรฯ
9 พ.ค. 2560

บล.โนมูระ พัฒนสิน ระบุในบทวิเคราะห์ (9 พ.ค.) ว่า มีมุมมองบวกต่อผลประกอบการไตรมาส 1/60 ของ บริษัท ไทยออยล์ จำกัด (มหาชน) หรือ TOP ที่จะประกาศในช่วงกลางวันของวันที่ 15 พ.ค. นี้ โดยคาดกำไรสุทธิที่ 5.4 พันล้านบาท +14% เทียบช่วงเดียวกันของปีก่อน -7%เทียบไตรมาสก่อนหน้า
โดยผลประกอบการหลักคาดว่าจะได้แรงหนุนจาก (1) อัตรากำไรทุกกลุ่มธุรกิจฟื้นตัว ประเมิน Market GIM ที่ 8.52 เหรียญฯต่อบาร์เรล +3%เทียบช่วงเดียวกันของปีก่อน +6%เทียบไตรมาสก่อนหน้า (2) กำไรจากอัตราแลกเปลี่ยนสุทธิ ราว 900 ล้านบาท ประเมินกำไรปกติไม่รวมสต๊อกน้ำมันที่ 5,022 ล้านบาท +0.7%เทียบช่วงเดียวกันของปีก่อน +58%เทียบไตรมาสก่อนหน้า อย่างไรก็ตามราคาหุ้นปัจจุบัน สะท้อนแนวโน้มผลประกอบการที่คาดว่าจะออกมาดีไปแล้วในระดับหนึ่งจึงแนะนำเพียง “ถือ” ที่ราคาเป้าหมาย 82.00 บาท อิงวิธี DCF